RIBES. 5l 
Crescit locis montanis,prope EI Guarda, inter Guchilaque et Mexico , ait. i/j-oo hex. f? 
Floret Aprili. 
Frutex ramosissimus; ramis alternis, subangulatis, villoso-pubescentibus, canescentibus, spinosis; 
junioribus angulatis, subflexuosis; spinis alternis, solitariis, rarissime geminis, subulatis, rectis, glabriusculis, 
patentissimis, 3-4lineas longis. Folia petiolata,in axillis spinarum fasciculato-congesta (gemmae ramulorum), 
squamis circiter sex ovatis concavis ferrugineis glabris sesquilineam longis cincta, parva, subreniformia, 
quinquefida, reticulato- quinquenervia, membranacea, supra puberula et canescenti-viridia, subtus pallidiora 
et glabriuscula, quatuor lineas lata; laciniis tribus interioribus trilobis; duabus exterioribus minoribus, 
bilobis; lobis obtusis. Petioli 2 4 lineas longi, teretiusculi, canescenti-pubescentes, basim versus membra¬ 
nacei et canaliculati. Pedunculi brevissimi, biflori, e fasciculis foliorum erumpentes. Flores in pedunculo 
alterni, breviter pedicellati, rubri, magnitudine praecedentis. Bractea una ad basim utriusque pedicelli, 
subrotundo-ovata, concava, ciliato-glandulosa, membranacea, colorata, ovario longior; bracteolae sub ovario 
duae, oppositae, minutae, ovatae, acuminatae, ciliatae. Calyx superus, tubulosus ( in floribus nondum apertis 
campanulatus), usque ad medium quinquefidus, externe pilis mollibus obsitus, interne glaber; laciniis 
obovato-oblongis, obtusis, subquinquenerviis, aequalibus, patentibus. Petala quinque, fauci calycis inserta, 
cum laciniis calycinis alternantia iisque dimidio breviora, spathulato-obovata, apice retusa, glabra, aequalia. 
Stamima quinque, ibidem inserta, petala parum superantia, aequalia. Filamenta subulata, complanata, libera, 
glabra. Antiiera: oblongae, tuberculo glanduloso terminatae, basi emarginatae, supra basim affixae, erectae, 
biloculares, glabrae, flavidas, longitudinaliter interne dehiscentes. Ovarium subturbinatum, obsolete longitudi- 
naliter sulcatum, glabrum, uniloculare; placentae parietales duae, oppositae, lineares, prominentes. Ovula 
creberrima, minutissima, oblonga, glabra. Stylus bifidus, stamina paulo superans; laciniis subulatis, erectis, 
conniventibus, a: 1 qualibus, glabris. Stigmata obtusa, recurvata. Fructus desideratur. 
